കെ.ഇ.എ അബ്ബാസിയ ഏരിയ അബ്ബാസിയ ഉത്സവ് കുവൈത്ത് സിറ്റി: കാസര്കോട് എക്സ്പാട്രിയറ്റ് അസോസിയേഷന് അബ്ബാസിയ ഏരിയ കമ്മിറ്റി ഒക്ടോബര് 21, 22 തീയതികളില് കബ്ദ് റിസോര്ട്ടില് അബ്ബാസിയ ഉത്സവ് 2021 സംഘടിപ്പിച്ചു. 21ന് രാത്രി ഏഴിന് കേന്ദ്ര പ്രസിഡന്റ് പി.എ. നാസര് ഉദ്ഘാടനം ചെയ്തു. ജോയന്റ് സെക്രട്ടറി എം.വി. ശ്രീനിവാസന് അധ്യക്ഷതവഹിച്ചു. ജനറല് സെക്രട്ടറി സുധന് ആവിക്കര, ട്രഷറര് സി.എച്ച്. മുഹമ്മദ് കുഞ്ഞി, വൈസ് പ്രസിഡന്റ് നാസര് ചുള്ളിക്കര എന്നിവര് സംസാരിച്ചു. ഏരിയ ജനറല് സെക്രട്ടറി സുമേഷ് രാജ് സ്വാഗതവും പ്രശാന്ത് നെല്ലിക്കാട്ട് നന്ദിയും പറഞ്ഞു. കെ.ഇ.എ ബാന്ഡ് ഗാനമേളയും വിവിധ നാടന് ഗെയിമുകളും നടത്തി. 22ന് ഉച്ചക്ക് നടന്ന സാംസ്കാരിക സമ്മേളനം മുഖ്യരക്ഷാധികാരി സത്താര് കുന്നില് ഉദ്ഘാടനം ചെയ്തു. ഏരിയ പ്രസിഡന്റ് ഹനീഫ പാലായി അധ്യക്ഷതവഹിച്ചു.ചെയര്മാന് ഖലീല് അടൂര്, വൈസ് ചെയര്മാന് അഷ്റഫ് അയ്യൂര്, പ്രസിഡന്റ് പി.എ. നാസര്, ജനറല് സെക്രട്ടറി സുധന് ആവിക്കര, ട്രഷറര് സി.എച്ച്. മുഹമ്മദ് കുഞ്ഞി, ഉപദേശക സമിതി അംഗങ്ങളായ സലാം കളനാട്, ഹമീദ് മധൂര്, ചീഫ് കോഒാഡിനേറ്റര് അസീസ് തളങ്കര, കേന്ദ്ര സഹ ഭാരവാഹികള്, മറ്റു ഏരിയ പ്രതിനിധികള് എന്നിവര് സംസാരിച്ചു. ഓണസ്സദ്യ, തിരുവാതിര, കോല്കളി, മഞ്ചാടികളി, പകിടകളി, കുട്ടികളുടെ വിവിധ മത്സരങ്ങള് എന്നിവ നടത്തി. മത്സര വിജയികള്ക്ക് സമ്മാനങ്ങള് നല്കി. പ്രോഗ്രാം കണ്വീനര് പുഷ്പരാജന് ഒ.വി. സ്വാഗതവും പ്രോഗ്രാം കോഒാഡിനേറ്ററും ഉപദേശക സമിതി അംഗവുമായ രാമകൃഷ്ണന് കള്ളാര് നന്ദിയും പറഞ്ഞു.